
Vă înaintăm, alăturat, Raportul suplimentar asupra proiectului de Lege pentru aprobarea Ordonanţei Guvernului nr.69/2002 privind regimul juridic al cărţii electronice de identitate, retrimis Comisiei noastre de către Plenul Camerei Deputaţilor în data de 25.11.2002, în vederea reanalizării proiectului de lege şi a raportului înaintat anterior de Comisie cu nr.26/812 din 16 octombrie 2002 (PL nr.410/2002).







PRESEDINTE,







IOAN OLTEAN

PL nr.410/2002

RAPORT  SUPLIMENTAR

asupra  proiectului de Lege pentru aprobarea Ordonanţei Guvernului nr.69/2002 privind regimul juridic al cărţii electronice de identitate 



1. Proiectul de Lege pentru aprobarea Ordonanţei Guvernului nr.69/2002 privind regimul juridic al cărţii electronice de identitate a fost retrimis Comisiei pentru administraţie publică, amenajarea teritoriul şi echilibru ecologic, în data de 25.11.2002, ca urmare a deciziei Plenului Camerei Deputaţilor, solicitându-se reexaminarea de către Comisie a proiectului de lege şi a Raportului înaintat anterior de Comisie cu nr.26/812/16 octombrie 2002.



La întocmirea raportului s-a avut în vedere:

· avizul Comisiei pentru tehnologia informaţiei şi comunicaţiilor nr.36/89/24.09.2002;

· avizul Comisiei pentru buget, finanţe şi bănci nr.22/422 din 18.09.2002;

· avizul Comisiei juridice, de disciplină şi imunităţi nr.410 din 10.09.2002;

· avizul Consiliului Legislativ nr.1121 din 29.08.2002.



Proiectul de lege şi Raportului Comisiei au fost reexaminate în şedinţa din 4 martie 2002. 



Proiectul de lege are ca obiect de reglementare introducerea şi folosirea de către persoane a cărţii electronice de identitate, unul din obiectivele prioritare cuprinse în strategia Guvernului privind informatizarea administraţiei publice. 



Cartea electronică de identitate urmează a fi folosită nu doar ca document de identificare a persoanei ci şi ca instrument multifuncţional ce oferă acces la toate serviciile administrative on-line, asigurând, totodată eficientizarea activităţii administraţiei publice, precum şi apropierea administraţiei de cetăţeni.



2. Prin obiectul de reglementare şi conţinutul său, proiectul de lege face parte din categoria legilor ordinare. 



3. La lucrările Comisiei au fost prezenţi 23 deputaţi din totalul de 26 membrii ai Comisiei.



Raportul Comisiei a fost adoptat cu 14 voturi pentru.



In urma reexaminării, Comisia propune admiterea cu modificări a proiectului de lege.

AMENDAMENTE ADMISE

	Nr.

crt
	Text iniţial


	Text propus de comisie

(autorul amendamentului)
	Motivarea

propunerii amendamentului

	1.
	
Articol unic – Se aprobă Ordonanţa Guvernului nr.69/2002 privind regimul juridic al cărţii electronice de identitate, adoptată în temeiul art.1 pct.IV poz.1 din Legea nr.411/2002 privind abilitarea Guvernului de a emite ordonanţe şi publicată în Monitorul Oficial al României, Partea I, nr.649 din 31 august 2002.


	
Articol unic – Se aprobă Ordonanţa Guvernului nr.69/2002 privind regimul juridic al cărţii electronice de identitate, adoptată în temeiul art.1 pct.IV. 1 din Legea nr.411/2002 privind abilitarea Guvernului de a emite ordonanţe, publicată în Monitorul Oficial al României, Partea I, nr.649 din 31 august 2002, cu următoarele modificări şi completări:


	In urma dezbaterilor în comisie, Ordonanţa Guvernului nr.69/2002 a fost modificată şi completată.

	2.
	
Art. 1. - (1) Începând cu data de 1 ianuarie 2003, în România, în paralel cu actualele documente de identitate ale persoanei, se eliberează de către consiliile locale, prin primării, cărţi electronice de identitate. 


(2) Actualele documente de identitate vor continua să fie folosite pentru identificare şi pentru dovedirea cetăţeniei române, până la data înlocuirii lor cu noul tip de carte electronică de identitate, dar nu mai târziu de data de 31 decembrie 2006. 

(text Ordonanţă) 


	1. Articolul 1 va avea următorul cuprins:


„Art. 1. - (1) Începând cu data de 1 ianuarie 2003, se introduce cartea electronică de identitate. 


(2) Cartea electronică de identitate conţine date în format tipărit şi în formă electronică.” 

Autor: Comisia pentru Tehnologia Informaţiei şi Comunicaţiilor
	Pentru transpunerea în practică a obiectivelor prioritare cuprinse în strategia Guvernului privind informatizarea administraţiei publice.

Prevederile alin.(2) au fost preluate în art.41.

	3. 
	
Art. 2. - (1) Cartea electronică de identitate conţine în mod obligatoriu datele aflate în prezent pe cartea de identitate sau pe buletinul de identitate, pe permisul de conducere şi pe cartea de alegător. 


(2) Cartea electronică de identitate conţine, după caz, şi date referitoare la asigurarea medicală, asigurarea socială şi semnătura digitală. 

(text Ordonanţă)
	2. Articolul 2, va avea următorul cuprins:


„Art. 2. - (1) Cartea electronică de identitate conţine, în format tipărit şi în formă electronică, datele înscrise în prezent pe cartea de identitate, precum şi grupa sanguină. 


(2) Cartea electronică de identitate conţine, în formă electronică, datele înscrise în prezent în permisul de conducere, cartea de alegător şi date referitoare la asigurarea medicală, asigurarea socială şi semnătura electronică. 


(3) Cartea electronică de identitate poate conţine şi alte categorii de date, stabilite prin hotărâre a Guvernului.”

Autor: Comisia pentru Tehnologia Informaţiei şi Comunicaţiilor


	Pentru delimitarea înscrisurilor obligatorii şi pentru evidenţierea altor situaţii de înscriere de date.

Pentru a lăsa posibilitatea armonizării cu reglementările UE în curs de elaborare.

	4.
	
Art. 3. - Cărţile electronice de identitate vor fi eliberate de către consiliile locale, prin serviciile publice comunitare de evidenţa persoanelor din cadrul primăriilor, sub coordonarea metodologică a Inspectoratului Naţional pentru Evidenţa Persoanelor. 

(text Ordonanţă)
	3. Articolul 3 va avea următorul cuprins:


„Art. 3. - Cărţile electronice de identitate se eliberează de către serviciile publice comunitare de evidenţa persoanelor din cadrul consiliilor locale.


(2) Coordonarea şi controlul metodologic al activităţii de eliberare a cărţilor electronice de identitate se asigură în mod unitar de Inspectoratul Naţional pentru Evidenţa Persoanelor.”
Autor: Comisia pentru Tehnologia Informaţiei şi Comunicaţiilor


	Pentru corelare cu OG nr.84/2001.

	5.
	
	4. După articolul 3 se introduce articolul 31, cu următorul cuprins:


„Art.31. – Cărţile electronice de identitate se eliberează începând cu data de 1 ianuarie 2003.”

Autor: Comisia pentru Tehnologia Informaţiei şi Comunicaţiilor
	Text preluat de la art.1.



	6.
	
Art. 4. - Autorităţile centrale şi locale şi serviciile descentralizate judeţene au obligaţia de a se dota cu echipamentele şi programele informatice necesare pentru ca cetăţenii să poată folosi fără restricţii cartea electronică de identitate, după cum urmează: 

a) în municipiile reşedinţă de judeţ, până la data de 31 iulie 2004; 

b) în celelalte municipii şi oraşe, până la data de 31 decembrie 2005; 

c) în comune, până la data de 31 decembrie 2006. 

(text Ordonanţă)
	5. Articolul 4 va avea următorul cuprins:


„Art. 4. - Autorităţile publice centrale şi locale, precum şi serviciile descentralizate judeţene au obligaţia să asigure echipamentele şi programele informatice necesare în vederea accesului nestingherit al cetăţenilor la serviciile electronice ale administraţiei publice.


(2) Asigurarea cu echipamente şi programe informatice a autorităţilor şi instituţiilor publice se va realiza eşalonat astfel:

a) în municipiile reşedinţă de judeţ, până la data de 31 iulie 2004; 

b) în celelalte municipii şi oraşe, până la data de 31 decembrie 2005; 

c) în comune, până la data de 31 decembrie 2007. „

Autor: Comisia pentru Tehnologia Informaţiei şi Comunicaţiilor

	Pentru acurateţea limbajului şi mai buna sistematizare a textului. 

Text preluat de la art.4.

Pentru implementarea noului sistem în corelare cu posibilităţile reale.

	7.
	
	6. După articolul 4 se introduce articolul 41, cu următorul cuprins:


„Art.41. – (1) Actualele cărţi de identitate şi buletine de identitate pot fi folosite în continuare, până la înlocuirea lor cu cartea electronică de identitate, dar nu mai târziu de data de 31 decembrie 2007.


(2) Până la data prevăzută, după caz, în art.4 alin.(2), serviciile publice comunitare de evidenţa persoanelor vor emite în continuare cărţi de identitate.”

Autor: Comisia pentru Tehnologia Informaţiei şi Comunicaţiilor

	Pentru funcţionarea corectă a sistemului.

	8.
	
Art. 5. - Normele metodologice privind aplicarea prevederilor prezentei ordonanţe, precum şi forma şi conţinutul cărţii electronice de identitate se stabilesc prin hotărâre a Guvernului, la propunerea Ministerului Administraţiei Publice şi cu avizul tehnic al Ministerului Comunicaţiilor şi Tehnologiei Informaţiei, în termen de 90 de zile de la data intrării în vigoare a prezentei ordonanţe. 

(text Ordonanţă)


	7. Articolul 5 va avea următorul cuprins:


„Art. 5. – In termen de 90 de zile de la data intrării în vigoare a prezentei ordonanţe, Guvernul va adopta, prin hotărâre, normele metodologice privind aplicarea prevederilor prezentei ordonanţe, precum şi forma şi conţinutul cărţii electronice de identitate.”

Autor: Comisia pentru Tehnologia Informaţiei şi Comunicaţiilor

	Pentru acurateţe juridică.




PREŞEDINTE,















   
SECRETAR,

IOAN OLTEAN







Kovacs CSABA TIBERIU

Expert parlamentar:

STELIAN ANDRONE

